hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu eu hu hu hu en hu hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. október 10. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Titokban készül a nagy leépítésre a kormány (az Almássy térről). Valósuljon meg a tisztes munka!!! (konferencia az Újvárosházán). VKF: EREDMÉNYESEK VOLTAK A BÉRMEGÁLLAPODÁSOK. Túl optimisták voltunk: még elkeserítőbb a valóság az átlagbérről. Játék a munkajoggal. A tisztes öregkort veszik el. A kormány halálra ítélte, de még nem kell temetni a cafeteriát. Várólisták: van műtét, amire akár 1-2 évet is várni kell. A tanácsadó testület után főigazgatót is kap a gyógyszerhatóság. Az orvosi méltóság végállapota. 5 év múlva itt kasztrendszer lesz. Tüntettek a Corvinus Egyetemért. Sokkal kevesebb esélye van a kelet-magyarországinak a diplomára, mint a budapestieknek. “Feszültségek és áthallások”: újabb MTA-konferenciát kaszáltak el. Nyílt levél – Aggódik Prőhle leváltása miatt a Szépírók Társasága. Pröhle kirúgásának utóélete: Titok. Hogy lesz-e egyáltalán pályázat. A Filmalap 3,4 milliárdot osztott szét szeptemberig. Hagyománnyá vált viharos magyar jelenlét Frankfurtban. Hányó szörnnyel álltak bosszút az újságírókon. Elhunyt Montserrat Caballé. Nyolcezer fővel növelnék a Honvédség létszámát. Annyian verik a kalauzokat, hogy a Btk.-t is szigorítani kellene miatta. Nőkkel szembeni előítéletekre tanította HR-robotját az Amazon, nem örültek a cégnél. A digitalizáció sem segít a nők helyzetén. Igazságtalan, de a többség támogatná a háromgyerekes nők adómentességét. Megbukott a referendum, de marad a kirekesztés. “Egyszeri szavazás, őrjöngő tömeg” – totális háború a bírói karban. Volner-ügy: paktumot gyanít a Jobbik, Kövérről és Dúró Dóráról pletykálnak. Feléleszti Orbán az ellenállást. Orbán rábeszélte Tarlóst az újraindulásra. Szent életű dervisnek nevezte Orbán a Budát ostromló Gül babát. Elszabadultak a zöldségárak és a tűzifa is egyre többe kerül. Lehet olyan, hogy két évig is uniós forrás nélkül marad Magyarország. Közép-Európában turnéznak az Európai Szocialisták. Brexit: tízszeresére nőtt a francia állampolgárságot kérő britek száma. Tízezrek tüntettek Macron reformtervei miatt. Új frontok nyílnak a világpiacon, újabb olajválság is jöhet. A klímaváltozás globális hatásainak elemzéséért jár a közgazdasági Nobel-díj. Csak óvatosan! Mindennapos fenyegetés a netes adathalászat. Figyelmeztet a Nébih: nem minden tök ehető!
A szakszervezetek úgy tudják, törvénymódosításokat készítenek elő, hogy a közalkalmazottak egy részét a Munka törvénykönyve szerint foglalkoztassák tovább, vagy épp elbocsássák őket….
A Szakszervezetek Együttműködési Fóruma (SZEF) és tagszervezetei ezért egész hónapos akciósorozatot kezdtek, hogy felrázzák a közvéleményt, mert már nem csak a közszférában dolgozók jövője a tét, hanem a humán közszolgáltatásokat használó állampolgárok sorsa is – jelentette ki az egykor nagy hírű Almássy téri Szabadidőközpont lepusztult és bezárt épülete előtt tartott szerdai tájékoztatón a tömörülés elnöke.
Az ILO által 2007-ben minden év október 7.-re  Világnappá emelt Tisztes Munka – Tisztes Bér fogalomköre ismét aktivitásra késztette szakszervezeteinket. Az MKKSZ kezdeményezésére a SZEF, és tagszervezeteinek többsége megszervezte az Első Magyar Közszolgálati Konzultációt, amelynek kérdőívét közel ötvenezren töltötték ki. Október 6-án a budapesti Újvárosháza dísztermében konferencián összesítettük a feltárt ismereteket…
(Több fotó is felkerül még – Szerk.)
VKF: EREDMÉNYESEK VOLTAK A BÉRMEGÁLLAPODÁSOK
(SZERDA 05:45)A MUNKAADÓKAT FIZETÉSEMELÉSRE KÉNYSZERÍTHETI A JÁRULÉKCSÖKKENTÉS. Bizonyos béren kívüli juttatási elemek megtartásáról még tárgyalhat a kormány, ugyanakkor a szociális hozzájárulási adó csökkentésének előre hozatalára továbbra sincs egyértelmű utalás – értesült lapunk az érdekképviseletek és a kormányoldal tegnapi egyeztetését követően. A két kérdés tisztázása előfeltétele a 2019-es minimálbérekkel kapcsolatos egyeztetésekben az érdemi előrelépésnek. A felek abban egyetértenek: eredményes volt a 2016-os béralku, mert érdemben hozzájárult a keresetek korábban nem tapasztalt, jelentős felzárkózásához.
Túl optimisták voltunk: még elkeserítőbb a valóság az átlagbérről
(2018. OKTÓBER 9. 06:31) Néhány héttel ezelőtt tettünk kísérletet arra, hogy megbecsüljük, mennyi is a medián átlagkereset ma Magyarországon. Már akkor is megdöbbentünk a kapott eredményen, egy friss adat azonban még elkeserítőbb képet fest a valóságról.
(2018.10.09 08:14) (Gulyás Erika) Magyarország nem nagyon tud mit kezdeni az olyan világméretű kezdeményezésekkel, mint a Tisztes munka világnapja. A hazai szakszervezetek szeretnék elérni, hogy az itteni dolgozók ne rettegjenek az elbocsájtástól, lefokozástól, megalázástól, ha felemelik a hangjukat a becsülettel elvégzett munkáért járó magasabb bérekért, de valljuk be őszintén, a kormány kacarászik a próbálkozásaikon.
A tisztes öregkort veszik el
(2018.10.09 08:16) (Ferincz Jenő “paragrafus”) Nem lehet állandóan emelni a nyugdíjbamenetel korhatárát, mert ez súlyosan sérti a jogbiztonságot, a szociális biztonsághoz való jogot, a kiszámíthatóságot, az előreláthatóságot, a rendeltetésszerű joggyakorlás elvét, a tisztességes eljárás elvét, a jogorvoslathoz való jogot. Ehhez valamilyen nyomós alkotmányos indokot kell(ene) az államnak felmutatnia, de semmi ilyet nem tudott eddig.
A kormány halálra ítélte, de még nem kell temetni a cafeteriát
(2018.10.09 15:18)A munkáltatók többsége az adókedvezmények jelentős szűkítése ellenére is azt tervezi: megtartja a béren kívüli juttatások jelenlegi rendszerét.
Várólisták: van műtét, amire akár 1-2 évet is várni kell
Majdnem 36 ezren várnak jelenleg Magyarországon valamilyen műtéti beavatkozásra. Van, aki legkorábban majd csak 2020 augusztusában részesülhet a szükséges ellátásban
A tanácsadó testület után főigazgatót is kap a gyógyszerhatóság
Szerdától van kit instruálnia a Kásler Miklós miniszter által múlt héten az Országos Gyógyszerészeti- és Élelmiszer-egészségügyi Intézet (OGYÉI) élére kinevezett tanácsadó testületnek. Információink szerint Szentiványi Mátyás, akit már nyáron jelöltek a posztra, de a kinevezését hosszan jegelték, a hét elején váratlan értesítést kapott, hogy szolgálatba kell lépnie. Az új főigazgató valószínűleg megbízással kerül az intézet élére, a nyilvánosan elérhető közlönyben még nincs nyoma vezetői kinevezésének.
Az orvosi méltóság végállapota
(2018.10.10 08:21 )(Rozsos Erzsébet ápolásetikus) Az orvosi méltóságnak Magyarországon vége, legalábbis morálisan. Ide vezetett az évtizedek óta folytatott túlélési gyakorlat, amikor mindenki csak magának akart mindent megszerezni, csak jól akart járni.
5 év múlva itt kasztrendszer lesz
Ha akár csak a fele igaz annak, amit ma a HVG megszellőztetett, hogy a kormány privatizálná, magáncégekké alakítaná a magyar felsőoktatás egyetemeit, és fizetős felsőoktatást hozna létre…
Tüntettek a Corvinus Egyetemért
A többség számára fizetős elitegyetemet faragnának az egykori Közgázból, sőt, utána az egész magyar felsőoktatás ezt a modellt követheti.
Sokkal kevesebb esélye van a kelet-magyarországinak a diplomára, mint a budapestieknek
Egyetlen régiója van Magyarországnak, ahol a felsőfokú végzettséggel rendelkezők aránya magasabb az EU-átlagnál. A brit régiók vannak az élen.
“Feszültségek és áthallások”: újabb MTA-konferenciát kaszáltak el
A tudomány már nem tudomány, hanem politika: az “óvatosság” áldozata ezúttal egy emlékülés.
Hónapokkal ezelőtt vetődött fel egy Marx-emlékülés ötlete az MTA Filozófiai és Történettudományok Osztályán, ezt el is kezdték szervezni, ám a legutóbbi osztályülésen úgy döntöttek, bizonytalan ideig elhalasztják azt – tudta meg a hvg.hu.
Nyílt levél – Aggódik Prőhle leváltása miatt a Szépírók Társasága
A Petőfi Irodalmi Múzeum intézményi és szellemi integritása mellett emeltek szót.
Pröhle kirúgásának utóélete: Titok. Hogy lesz-e egyáltalán pályázat
Nem tudhatjuk, milyen szempontok szerint és ki dönt a Petőfi Irodalmi Múzeum új főigazgatójának személyéről.
A Filmalap 3,4 milliárdot osztott szét szeptemberig
Két év alatt megduplázódott az éves filmszakmai támogatási keret.
Hagyománnyá vált viharos magyar jelenlét Frankfurtban
A magyar részvétel a rangos német könyvvásáron egyaránt neuralgikus pontja minden évben a hatalomnak és a listák szerelmeseinek.
Hányó szörnnyel álltak bosszút az újságírókon
A britek modern képzőművészete talán még annyira sem ismert nálunk, mint a klasszikus zenéjük. Jó hír, hogy a londoni festészet nehézbombázói landoltak a Magyar Nemzeti Galériában.
85 éves korában maghalt a katalán szoprán énekesnő, aki Freddy Mercurival is énekelt duettet.
Nyolcezer fővel növelnék a Honvédség létszámát
Közel duplájára nőne a legénységi állomány a parlament honlapjára feltöltött határozati javaslat szerint. A bővítés érthető, eddig több altiszt volt a seregben, mint közkatona.
Közel nyolcezer fővel növelné a Magyar Honvédség létszámát Benkő Tibor honvédelmi miniszter: a parlamentnek benyújtott határozati javaslata 29 700 főről 37 650 főre emelné az állományt.
Annyian verik a kalauzokat, hogy a Btk.-t is szigorítani kellene miatta
Akár 15 éves börtönbüntetést is szükségesnek tartana a Vasutasok Szakszervezete a jegyvizsgálók bántalmazása miatt. A kalauzokat napi szinten éri verbális vagy fizikai erőszak munkavégzés közben.
Nőkkel szembeni előítéletekre tanította HR-robotját az Amazon, nem örültek a cégnél
Az álláskeresőket felmérő mesterséges intelligencia ahhoz tartotta magát, amit a cégnél látott – és a cégnél többségében férfiak dolgoznak.
A digitalizáció sem segít a nők helyzetén
Bár korábban ennek ellenkezőjét jósolták, úgy tűnik, a digitalizáció nem enyhíti a nők munkaerőpiaci hátrányát. Ellenkezőleg: a rugalmas munkavállalás vagy a részmunkaidő csak felerősíti a jelenlegi szerepleosztásokat.
Igazságtalan, de a többség támogatná a háromgyerekes nők adómentességét
A Pulzus felmérésében megkérdezettek fele szerint segítene egy ilyen intézkedés a demográfiai helyzeten.
Megbukott a referendum, de marad a kirekesztés
Csúfos bukás lett a romániai népszavazás a család definíciójáról. Abban viszont biztos segített a voksolás, hogy az európai uniós szégyenpadon együtt ülő magyar és román kormány egyre közelebb kerüljön egymáshoz.
“Egyszeri szavazás, őrjöngő tömeg” – totális háború a bírói karban
Ha lehet, még jobban elmérgesedett a Handó Tünde és az őt ellenőrizni hivatott tanács közti harc. Az OBH-elnök emberei megakadályozták, hogy új tagokat válasszanak a Országos Bírói Tanácsba, majd minden jogi alap nélkül lemondásra szólították fel a testületet.
Volner-ügy: paktumot gyanít a Jobbik, Kövérről és Dúró Dóráról pletykálnak
Eldöntött tény, hogy a Jobbik önálló listát indít, Volner János pedig hazudik, amikor mást állít – emellett kardoskodik a Jobbik. És a pártnak összeesküvés-elmélete is van: többek között a házelnökről és a Mi Hazánk Mozgalomról.
Feléleszti Orbán az ellenállást
Az új magyar gyülekezési törvény „kétemberes tüntetés” passzusa szó szerinti másolata a Lukasenko diktatúrájában 20 éve bevezetett gyakorlatnak. De Orbán Viktor elbízta magát, amikor azt reméli, ez is letolható az emberek torkán. Fel kell ismerni a blöfföt ebben a félelmetes fázisban – állítja Haraszti Miklós, az EBESZ volt médiabiztosa, aki szerint a polgári engedetlenségre való hajlam váratlan erővel fog visszatérni.
Orbán rábeszélte Tarlóst az újraindulásra
„Súlyos belső küzdelem után hoztam meg a döntést” – mondta a főpolgármester.
Szent életű dervisnek nevezte Orbán a Budát ostromló Gül babát
Nemzetünk történelmei keresztezték egymást – mondta a 150 éves török megszállásról a Orbán Viktor. A miniszterelnök – aki pár hónapja még távol tartott volna minden európai államot az iszlámtól – most szentnek nevezte a janicsárképző, iszlám vallási központokat alapító dervist.
Elszabadultak a zöldségárak és a tűzifa is egyre többe kerül
Felgyorsult szeptemberben az infláció, öt éve nem volt arra példa, hogy átlagosan 3,6 százalékot elérjen az évesített pénzromlás mértéke. A Központi Statisztikai Hivatal (KSH)  keddi jelentése szerint elsősorban  a jövedéki termékek: az üzemanyagok és a dohányáruk ára szabadult el, az előbbi termékcsoport 14,9, utóbbi 7 százalékkal drágult, a szeszes italokért viszont csak 3,1 százalékkal kellett többet fizetni.
Lehet olyan, hogy két évig is uniós forrás nélkül marad Magyarország
A gyűlölet mérgező hónapjait látja közeledni az MSZP elnöke, aki szerint az EP-választások tétjénél soha nem volt nagyobb. Tóth Bertalan azt szeretné, ha az uniós forrásokat a korrupt kormányok helyett közvetlenül kapnák az emberek.
Közép-Európában turnéznak az Európai Szocialisták
Budapestre vasárnap érkeznek, hogy jogállamról, demokráciáról és a 7. cikk szerinti eljárásról beszéljenek.
Brexit: tízszeresére nőtt a francia állampolgárságot kérő britek száma
A brit EU-tagság megszűnésének (Brexit) közeledtével egyre több, Franciaországban élő brit folyamodik francia állampolgárságért: a benyújtott kérelmek száma 2015 és 2017 között nyolcszorosára nőtt – közölte szerdán a francia belügyminisztérium.
Tízezrek tüntettek Macron reformtervei miatt
(2018.10.09 21:06)A közszféra dolgozói, nyugdíjasok és diákok együtt vonultak utcára Franciaországban kedden mintegy száz városban hat szakszervezet felhívására, hogy így tiltakozzanak a kormány szerintük túl liberális és szociálisan nem eléggé érzékeny politikája ellen – írja az MTI.
Új frontok nyílnak a világpiacon, újabb olajválság is jöhet
Az amerikai szankcióktól szorongatott Irán és az összeomlás szélére került Venezuela, továbbá Washington kiszámíthatatlan gazdaságpolitikája újrarendezte az olajkereskedelmet.
A klímaváltozás globális hatásainak elemzéséért jár a közgazdasági Nobel-díj
A Nobel-díjjal most kitüntetett közgazdászok rávilágítottak arra, hogy a világgazdaság problémái olyan veszélyesek lehetnek, mint a természeti katasztrófák, egyúttal a természeti változásoknak is komoly gazdasági hatásai vannak – mondta Kovács Árpád, a Költségvetési Tanács elnöke az MTI-nek.
Csak óvatosan! Mindennapos fenyegetés a netes adathalászat
Szinte folyamatosan kapnak megtévesztő, fizetésre, vagy adataik átadására késztető leveleket, üzeneteket a bankok, biztosítók, vagy közüzemek ügyfelei. Sokan bedőlnek és fizetnek. Az így kicsalt pénz visszaszerzésére minimális az esély.
Magyarországon havonta több mint 100 adathalászok által elkövetett bűncselekmény válik ismertté a hatósági és vállalati statisztikák szerint, ez a szám feltehetően csak töredéke a ténylegesen megtörtént összes csalásnak: a becslések szerint azoknak az embereknek a száma, akik telefonos vagy online átverések áldozatai lesznek, a valóságban meghaladhatja az évi több ezret is – mondta egy keddi sajtótájékoztatón Sütő Ágnes.
Figyelmeztet a Nébih: nem minden tök ehető!
Egyre népszerűbb a halloween, ősszel egyre többen visznek haza dísznek tököt, ám az üzletekben olykor elfelejtik feltüntetni: a dísztök mérgező.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.